झुंझुनूं में किसान बनाएंगे अपना बजट
झुंझुनूं | आजमहिला दिवस भी है और सीएम वसुंधरा राजे का जन्मदिन भी। राजे आज जयपुर में प्रदेश का बजट पेश करेंगी, इधर झुंझुनूं में शहीद स्मारक में किसान अपनी विधानसभा आयोजित कर बजट बनाएंगे।
स्वराज अभियान के जय किसान आंदोलन प्रभाग की ओर से बुधवार को शहीद स्मारक में किसान विधानसभा का आयोजन किया जाएगा। इस संबंध में अभियान के प्रदेश प्रतिनिधि नागौर से आए हनुमान राम ने पत्रकारों को बताया कि जयपुर में विधानसभा में सीएम वसुंधरा राजे द्वारा पेश किए जाने वाले बजट को देखने-सुनने की व्यवस्था शहीद स्मारक में की जाएगी। सीएम ने इस बजट में किसानों के लिए क्या प्रावधान किए हैं, इस पर उनकी (किसानों की) विधानसभा में चर्चा की जाएगी।
hin_Deva hin_Deva hin_Deva